ddrg/super_eurlex huggingface dataset:
Avainsanat

Tiivistelmä



Avainsanat

1. Palvelujen tarjoamisen vapaus - Rajoitukset - Tekijänoikeuksien suojaa koskevan kansallisen lainsäädännön soveltaminen - Oikeuksien luovuttaminen - Hyväksyttävyys - Ehdot

(ETY:n perustamissopimuksen 59 artikla)

2. Palvelujen tarjoamisen vapaus - Rajoitukset - Oikeudenhaltijan suostumuksella toisessa jäsenvaltiossa esitetyn elokuvan lähettäminen jäsenvaltiossa kaapelijakeluna - Viimeksi mainitun jäsenvaltion alueelle myönnettyjen esitysoikeuksien luovutuksensaajan esittämä kielto - Hyväksyttävyys

(ETY:n perustamissopimuksen 59 artikla)

Tiivistelmä

$$1. Vaikka perustamissopimuksen 59 artiklassa kielletään palvelujen tarjoamista koskevat rajoitukset, niillä ei tarkoiteta taloudellisen toiminnan harjoittamismuotoja koskevia rajoituksia, jotka johtuvat henkisen omaisuuden suojaamista koskevan kansallisen lainsäädännön soveltamisesta, jollei tämän lainsäädännön soveltaminen ole mielivaltaisen syrjinnän tai peitellyn rajoituksen keino jäsenvaltioiden välisissä taloudellisissa suhteissa. Tästä olisi kysymys, jos käyttöluvan myöntämistä koskevan sopimuksen osapuolet voisivat kansallisen lainsäädännön perusteella luoda keinotekoisia esteitä jäsenvaltioiden välisiin taloudellisiin suhteisiin.

2. ETY:n perustamissopimuksen palvelujen tarjoamisen vapautta koskevissa määräyksissä ei estetä sitä, että luovutuksensaaja, jolle on luovutettu elokuvan esitysoikeudet tietyssä jäsenvaltiossa, vetoaa oikeuteensa kieltää tämän elokuvan esittäminen kaapeliverkon kautta tässä valtiossa ilman hänen suostumustaan, jos näin esitetty elokuva on vastaanotettu ja lähetetty edelleen sen jälkeen, kun kolmas osapuoli on lähettänyt sen toisessa jäsenvaltiossa alkuperäisen oikeudenhaltijan suostumuksella.

Itse asiassa kun tekijänoikeus sisältää oikeuden vaatia korvausta elokuvan jokaisesta esityskerrasta, perustamissopimuksen määräyksissä ei periaatteessa estetä alueellista rajaamista, josta oikeuksien luovutusta koskevan sopimuksen osapuolet ovat sopineet suojatakseen tekijää ja käyttöluvan haltijaa tältä osin. Pelkästään se seikka, että tämä alueellinen rajaaminen voi olla yhtenevä valtion rajojen kanssa, ei edellytä erilaista ratkaisua, kun huomioon otetaan se, että televisiotoiminta perustuu jäsenvaltioissa nykyisin suurelta osin televisiolähetysten lakisääteisiin monopoleihin, mikä merkitsee, että oikeuksien luovutusta koskevan sopimuksen alueellisen soveltamisalan rajaaminen muilla perusteilla olisi usein epäkäytännöllistä.
Avainsanat

Tiivistelmä



Avainsanat

1. Brysselissä 27.9.1968 tehty yleissopimus - Soveltamisala - Yksityisoikeudellinen asia - Tulkinta

(Brysselissä 27.9.1968 tehdyn yleissopimuksen 1 artikla)

2. Brysselissä 27.9.1968 tehty yleissopimus - Soveltamisala - Viranomaisen ja yksityishenkilön välinen riita-asia - Julkisen vallan käyttö - Päätös - Soveltamisalan ulkopuolelle jääminen

(Brysselissä 27.9.1968 tehdyn yleissopimuksen 1 artikla)

Tiivistelmä

1. Tuomioistuimen toimivallasta sekä tuomioiden täytäntöönpanosta yksityisoikeuden alalla 27.9.1968 tehtyä yleissopimusta ja erityisesti sen III osastoa sovellettaessa käsitettä "yksityisoikeudellinen asia" ei tulkita minkään asianomaisen valtion oikeuden mukaan, vaan yleissopimuksen tavoitteiden ja järjestelmän sekä niiden yleisten periaatteiden mukaan, jotka ilmenevät kansallisten oikeusjärjestysten muodostamasta kokonaisuudesta.

2. Vaikka viranomaisen ja yksityisoikeudellisen henkilön välisissä oikeudenkäynneissä annetut tietyt päätökset saattavat kuulua yleissopimuksen soveltamisalaan, näin ei ole viranomaisen käyttäessä julkista valtaa. Tilanne on tällainen asiassa, joka koskee maksuja, jotka yksityisoikeudellisen henkilön on suoritettava kansalliselle tai kansainväliselle julkisoikeudelliselle laitokselle laitoksen laitteiden ja palvelujen käytöstä, erityisesti kun käyttö on

pakollista ja yksinomaista. Tilanne on tällainen varsinkin silloin, kun maksut sekä niiden lasku-

tavat ja perimismenettelyt on vahvistettu käyttäjiin nähden yksipuolisesti.
Avainsanat

Tiivistelmä



Avainsanat

Henkilöiden vapaa liikkuvuus - Syrjintäkielto - Poikkeukset - Suppea tulkinta - Uhka kansalliselle yleiselle järjestykselle - Jäsenvaltion kansalainen - Maastakarkotus - Henkilön oma käyttäytyminen - Yleisestävä toimenpide - Kielto

(ETY:n perustamissopimuksen 48 ja 56 artikla; neuvoston direktiivin 64/221/ETY 3 artiklan 1 ja 2 kohta)

Tiivistelmä

Direktiivin 64/221/ETY tavoitteena on yhteensovittaa perustamissopimuksen 48 ja 56 artiklassa tarkoitetut yleisen järjestyksen ja turvallisuuden vuoksi käyttöön otetut toimenpiteet niin, että toimenpiteiden toteuttaminen ei ole ristiriidassa sen perusperiaatteen kanssa, joka koskee henkilöiden liikkumisvapautta yhteisössä ja kaiken syrjinnän poistamista perustamissopimuksen soveltamisalalla maan omien kansalaisten ja muiden jäsenvaltioiden kansalaisten väliltä.

Koska henkilöiden liikkumisvapautta koskevista säännöistä poikkeaminen on poikkeus, jota on tulkittava suppeasti, on "oman käyttäytymisen" käsitteellä katsottava tarkoitettavan sitä, että maastakarkotusta voidaan perustella ainoastaan karkotettavan itsensä edustamalla uhalla yleiselle järjestykselle ja turvallisuudelle.

Tästä seuraa, että direktiivin 64/221/ETY 3 artiklan 1 ja 2 kohdalla estetään jäsenvaltion kansalaisen maastakarkotus, jos tästä karkotuksesta on päätetty sen vuoksi, että halutaan ehkäistä muiden ulkomaalaisten vastaavat rikokset, eli jos se perustuu yleisestäviin perusteisiin.
Avainsanat

Tiivistelmä



Avainsanat

1. ETY:n jäsenvaltiot - Velvoitteet - Jäsenyysvelvoitteiden noudattamatta jättäminen - Komissio - Toteamus - Perusteltu lausunto - Päätös - Noudattamatta jättämisen poistaminen - Yksityiskohtaiset säännöt - Valtion sisäiset toimenpiteet - Komission tekemät täsmennykset - Kanne - Tutkittavaksi ottaminen

(ETY:n perustamissopimuksen 169 artikla ja 93 artiklan 2 kohta)

2. ETY:n jäsenvaltiot - Valtion tuki tai valtion varoista maksettu tuki - Olemassaolevat tukijärjestelmät - Komission toteuttama tarkastelu - Tiedoksi antaminen asianosaisille huomautusten esittämistä varten - Vaikutukset

(ETY:n perustamissopimuksen 93 artiklan 2 kohta)

3. ETY:n jäsenvaltiot - Valtion tuki tai valtion varoista maksettu tuki - Olemassaolevat tukijärjestelmät - Poistaminen tai muuttaminen - Komissio - Päätös - Perustamissopimuksen kanssa ristiriidassa olevat tuen osat - Päätöksen tehokkuuden kannalta välttämättömät ohjeet

(ETY:n perustamissopimuksen 93 artiklan 2 kohta)

Tiivistelmä

1. Koska perustamissopimuksen tavoitteena on jäsenyysvelvoitteiden noudattamatta jättämisen ja sen toteutuneiden ja tulevien seurausten tehokas poistaminen, perustamissopimuksen noudattamisen varmistamisesta vastuussa olevien yhteisön viranomaisten tehtävänä on määrittää, missä määrin jäsenvaltiolle kuuluva velvollisuus tarvittaessa voidaan tarkentaa 169 artiklan ja 93 artiklan 2 kohdan nojalla annetuissa perustelluissa lausunnoissa tai päätöksissä sekä yhteisöjen tuomioistuimelle esitetyissä kanteissa. Komission vaatimus sen toteamisesta, että jättämällä määrätyt toimenpiteet toteuttamatta jäsenvaltio on jättänyt noudattamatta perustamissopimuksen mukaisia velvoitteitaan, voidaan näin ollen ottaa tutkittavaksi.

2. Perustamissopimuksen 93 artik-lan 2 kohdan ensimmäisessä virkkeessä määrätyllä tietojen toimittamisella pyritään ainoastaan saamaan niiltä, joita asia koskee, tiedot, joista komissiolle voi olla hyötyä tulevassa toiminnassaan eikä sillä ole vaikutusta yksityisten oikeussubjektien oikeuksiin, mitä tulee valtion tuen tai valtion varoista maksetun tuen myöntämistä tai pidentämistä koskeviin oikeussääntöihin.

3. Toisin kuin 93 artiklan 3 kohdassa, jossa annetaan komissiolle valta toteuttaa tarvittaessa välittömiä ja väliaikaisia toimenpiteitä, 93 artiklan 2 kohdan nojalla tehdyillä päätöksillä voi olla täysi vaikutus ainoastaan, jos komissio osoittaa asianomaiselle jäsenvaltiolle, miltä osin tuen on todettu olevan ristiriidassa perustamissopimuksen kanssa, ja edellyttävän näin ollen tuen poistamista tai muuttamista.
FI Euroopan unionin virallinen lehti C 127/27

Unionin yleisen tuomioistuimen presidentin määräys 25.2.2015 – BPC Lux 2 ym. v. komissio

(Asia T-812/14 R)

((Väliaikainen oikeussuoja - Valtiontuki - Finanssiala - Pankin kriisitilanteen yhteydessä myönnetty tuki - Vastustamatta jättämistä koskeva päätös - Täytäntöönpanon lykkäämistä koskeva hakemus - Kiireellisyysedellytys ei täyty))

(2015/C 127/37)

Oikeudenkäyntikieli: englanti

Asianosaiset

Kantajat: BPC Lux 2 Sàrl (Senningerberg, Luxemburg), BPC UKI LP (Georgetown, Caymansaaret, Yhdistynyt kuningaskunta), Bennett Offshore Restructuring Fund, Inc. (Georgetown), Bennett Restructuring Fund LP (Wilmington, Delaware, Yhdysvallat), Queen Street Fund Ltd (Georgetown), BTG Pactual Global Emerging Markets and Macro Master Fund LP (Georgetown), BTG Pactual Absolute Return II Master Fund LP (Georgetown), CSS LLC (Chicago, Illinois, Yhdysvallat), Beltway Strategic Opportunities Fund LP (Georgetown), EJF Debt Opportunities Master Fund LP (Georgetown), EJF DO Fund (Cayman) LP (Georgetown), TP Lux HoldCo (Luxemburg, Luxemburg), VR Global Partners LP (Georgetown), Absalon II Ltd (Dublin, Irlanti), CenturyLink, Inc. Defined Benefit Master Trust (Denver, Colorado, Yhdysvallat), City of New York Group Trust (New York, New York, Yhdysvallat), Dignity Health (San Francisco, Kalifornia, Yhdysvallat), GoldenTree Asset Management Lux Sàrl (Luxemburg), GoldenTree High Yield Value Fund Offshore 110 Two Ltd (Dublin) ja San Bernardino County Employees Retirement Association (San Bernardino, Kalifornia, Yhdysvallat) (edustajat: solicitor J. Webber, solicitor M. Steenson ja asianajaja P. Fajardo)

Vastaaja: Euroopan komissio (asiamiehet: L. Flynn ja P.-J. Loewenthal)

Oikeudenkäynnin kohde

Vaatimus lykätä Portugalin ilmoittaman, Banco Espírito Santo SA:n kriisinratkaisuun liittyvän valtiontuen SA.39250 (2014/N) vastustamatta jättämisestä 3.8.2014 annetun komission päätöksen C(2014) 5682 final täytäntöönpanoa

Määräysosa

1) Välitoimihakemus hylätään.
FI Euroopan unionin virallinen lehti C 56/19

Unionin yleisen tuomioistuimen määräys 26.11.2014 – Léon Van Parys v. komissio

(Asia T-171/14) (1)

((Kumoamiskanne - Tulliliitto - Komission kirje, jossa ilmoitetaan, että tullien peruuttamista koskevan vaatimuksen käsittelyajan keskeyttäminen pysytetään voimassa - Toteamista koskeva vaatimus - Unionin yleisen tuomioistuimen toimivallan puuttuminen - Oikeussuojan tarpeen puuttuminen - Tutkittavaksi ottamisen edellytysten selvä puuttuminen))

(2015/C 056/26)

Oikeudenkäyntikieli: hollanti

Asianosaiset

Kantaja: Firma Léon Van Parys (Antwerpen, Belgia) (edustajat: asianajajat P. Vlaemminck, B. Van Vooren ja R. Verbeke)

Vastaaja: Euroopan komissio (asiamiehet: A. Caeiros, B.-R. Killmann ja M. van Beek)

Oikeudenkäynnin kohde

Yhtäältä vaatimus, että 24.1.2014 päivätty komission kirje, jossa ilmoitetaan kantajalle, että tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2.7.1993 annetun komission asetuksen (ETY) N:o 2454/93 (EUVL L 253, s. 1) 907 artiklassa säädetyn tullien peruuttamista koskevan vaatimuksen käsittelyajan keskeyttäminen pysytetään voimassa, on kumottava ja toisaalta vaatimus, että unionin yleisen tuomioistuimen on todettava, että asetuksen N:o 2454/93 909 artiklalla on ollut oikeusvaikutuksia kantajaan nähden 19.3.2013 annetun tuomion Firma Van Parys v. komissio (T-324/10, Rec, EU:T:2013:136) antamisen jälkeen.

Määräysosa

1) Kanne hylätään.

2) Firma Léon Van Parys vastaa omista oikeudenkäyntikuluistaan, ja se velvoitetaan korvaamaan Euroopan komission oikeudenkäyntikulut.

(1) EUVL C 151, 19.5.2014.
FI Euroopan unionin virallinen lehti C 202/23

Unionin yleisen tuomioistuimen presidentin määräys 6.5.2014 – Frucona Košice v. komissio

(Asia T-103/14 R)

((Väliaikainen oikeussuoja - Valtiontuet - Alkoholi ja alkoholijuomat - Verovelan anteeksianto maksukyvyttömyydestä johtuvassa yleistäytäntöönpanomenettelyssä - Päätös, jossa tuki todetaan sisämarkkinoille soveltumattomaksi ja määrätään perimään se takaisin - Täytäntöönpanon lykkäämistä koskeva hakemus - Kiireellisyysedellytys ei täyty - Fumus boni juris -edellytys ei täyty))

2014/C 202/29

Oikeudenkäyntikieli: englanti

Asianosaiset

Kantaja: Frucona Košice a.s. (Košice, Slovakia) (edustajat: K. Lasok, QC, barrister B. Hartnett, barrister J. Holmes ja asianajaja O. Geiss)

Vastaaja: Euroopan komissio (asiamiehet: K. Walkerová ja L. Armati)

Oikeudenkäynnin kohde

Vaatimus valtiontuesta SA.18211, jonka Slovakian tasavalta on myöntänyt Frucona Košice a.s:lle (C 25/2005, ex NN 21/2005), 16.10.2013 tehdyn komission päätöksen C(2013) 6261 final täytäntöönpanon lykkäämisestä siltä osin kuin siinä määrätään Slovakian tasavalta perimään tuki takaisin.

Määräysosa

1) Välitoimihakemus hylätään.
C 364/29

Virkamiestuomioistuimen tuomio (kolmas jaosto) 19.7.2016 – Earlie v. parlamentti

(Asia F-130/14) (1)

((Henkilöstö - Virkamiehet - Entinen virkamies - Vanhuuseläkkeestä tehdyt vähennykset - Entisen virkamiehen entiselle aviopuolisolle maksetut elatusmaksut - Kansallisen tuomioistuimen antama takavarikkomääräys - Takavarikon peruuttaminen - Uusi määräys, joka velvoittaa entisen virkamiehen antamaan parlamentille ohjeen maksaa elatusmaksua entiselle aviopuolisolleen - Entisen virkamiehen vahvistamat ohjeet - Entisen virkamiehen myöhemmät ohjeet lakkauttaa elatusavun maksu entiselle aviopuolisolleen - Parlamentin kieltäytyminen suorituksesta - Perheoikeus - Kansallisen tuomioistuimen yksinomainen toimivalta - Lojaalin yhteistyön velvoite))

(2016/C 364/33)

Oikeudenkäyntikieli: englanti

Asianosaiset

Kantaja: Thomas Earlie (Sevilla, Espanja) (edustaja: solicitor D. Bergin)

Vastaaja: Euroopan parlamentti (asiamiehet: M. Dean ja M. Ecker)

Väliintulija, joka tukee vastaajan vaatimuksia: Mary Earlie Gibbons (Dublin, Irlanti) (edustaja: solicitor H. Millar)

Oikeudenkäynnin kohde

Sellaisen päätöksen kumoaminen, jolla kantajan eläkkeestä on päätetty pidättää elatusapu, jonka kantaja on velvollinen maksamaan entiselle vaimolleen, koska kyseinen päätös on ristiriidassa kansallisen tuomioistuimen avioero-oikeudenkäynnissä annetun tuomion kanssa.

Tuomiolauselma

1) Kanne hylätään.

2) Thomas Earlie vastaa omista oikeudenkäyntikuluistaan, ja hänet velvoitetaan korvaamaan Euroopan parlamentin oikeudenkäyntikulut.

3) Mary Earlie Gibbons vastaa omista oikeudenkäyntikuluistaan.

(1) EUVL C 34, 2.2.2015, s. 52.
FI Euroopan unionin virallinen lehti C 148/52

Virkamiestuomioistuimen tuomio (toinen jaosto) 15.4.2010 — Angelidis v. parlamentti

(Asia F-104/08) (1)

(Henkilöstö - Virkamiehet - Avoin työpaikka - Nimityspäätöksen kumoavan tuomion täytäntöönpano - Uusi ilmoitus avoimesta virasta - Perusteltu luottamus - Periaate, jonka mukaan virkamiehellä on oikeus odottaa uralla etenemistä - Yhdenvertainen kohtelu - Hyvän hallinnon periaate - Huolenpitovelvollisuus - Ilmeinen arviointivirhe - Harkintavallan väärinkäyttö)

2010/C 148/92

Oikeudenkäyntikieli: ranska

Asianosaiset

Kantaja: Angel Angelidis (Luxemburg, Luxemburg) (edustaja: asianajaja É. Boigelot)

Vastaaja: Euroopan parlamentti (asiamiehet: C. Burgos ja S. Seyr)

Oikeudenkäynnin kohde

Henkilöstö — Avointa työpaikkaa koskeva ilmoitus nro 12564, joka liittyi Euroopan parlamentin unionin sisäpolitiikan pääosaston — osasto D, budjettiasiat, johtajan viran täyttämiseen, ja palvelukseenottomenettely, joka tällä ilmoituksella aloitettiin, on kumottava. Päätös, jolla sisäpolitiikan pääosaston budjettiasioiden johtaja nimitettiin, ja päätös hylätä kantajan samaa virkaa koskeva hakemus, on kumottava. Kantajalle aiheutetun henkisen kärsimyksen ja aineellisen vahingon korvaamista koskeva vaatimus ja vaatimus, jonka mukaan kantaja on ad personam nimitettävä johtajan palkkaluokkaan

Tuomiolauselma

1) Euroopan parlamentti velvoitetaan maksamaan Angel Angelidisille 1 000 euroa.

2) Kanne hylätään muilta osin.

3) Euroopan parlamentti vastaa omista oikeudenkäyntikuluistaan ja yhdestä kolmasosasta Angel Angelidisin oikeudenkäyntikuluja.

4) Angel Angelidis vastaa kahdesta kolmasosasta omia oikeudenkäyntikulujaan.

(1) EUVL C 44, 21.2.2009, s. 77.
FI Euroopan unionin virallinen lehti C 267/83

Virkamiestuomioistuimen tuomio (toinen jaosto) 10.9.2009 — Van Arum v. parlamentti

(Asia F-139/07) (1)

(Henkilöstö - Virkamiehet - Arviointi - Arviointikertomus - Henkilöstösääntöjen 90 artiklassa tarkoitetun valituksen ulottuvuus)

2009/C 267/149

Oikeudenkäyntikieli: hollanti

Asianosaiset

Kantaja: Rinse van Arum (Winksele, Belgia) (edustaja: asianajaja W. van den Muijsenbergh)

Vastaaja: Euroopan parlamentti (asiamiehet: J. F. De Wachter, C. Burgos ja K. Zejdová)

Oikeudenkäynnin kohde

Henkilöstö — Vaatimus, jonka mukaa arviointikertomusta on muutettava, tai toissijaisesti se on kumottava, ja vastaaja on velvoitettava maksamaan symbolisena vahingonkorvauksena 1 euro

Tuomiolauselma

1) Kanne hylätään.

2) Asianosaiset vastaavat omista oikeudenkäyntikuluistaan.

(1) EUVL C 92, 12.4.2009, s. 49.
FI Euroopan unionin virallinen lehti C 414/42

Kanne 25.9.2015 – ZZ ym. v. unionin tuomioistuin

(Asia F-126/15)

(2015/C 414/53)

Oikeudenkäyntikieli: ranska

Asianosaiset

Kantajat: ZZ ym. (edustajat: asianajajat S. Orlandi ja T. Martin)

Vastaaja: Euroopan unionin tuomioistuin

Oikeusriidan kohde ja kuvaus

Korvauksen maksaminen kantajille siitä aineellisesta vahingosta, joka näille on aiheutunut sen vuoksi, että he ovat menettäneet kansallisessa järjestelmässä karttuneita eläkeoikeuksia, kun niitä on siirretty Euroopan unionin eläkejärjestelmään

Vaatimukset

— Euroopan unionin tuomioistuin on velvoitettava maksamaan kannekirjelmässä mainitut määrät kulloiseenkin rahastoon tai vakuutukseen kantajien nimissä

— toissijaisesti Euroopan unionin tuomioistuin on velvoitettava maksamaan 61 121,08 euroa ZZ:lle, 1 29 440,98 euroa [muulle kantajalle], 76 324,29 euroa [muulle kantajalle] ja 99 565,13 euroa [muulle kantajalle] 3,1 %:n vuotuisine korkoineen, jotka lasketaan siitä päivästä lähtien, jona kantajien eläkeoikeudet on siirretty Euroopan unionin eläkejärjestelmään

— viime sijassa on todettava, että unionin tuomioistuin on tehnyt virheen kantajien eläkeoikeuksien siirron yhteydessä
—

Ensisijaisesti: — henkilöstösääntöjen 45 artikla ja liite I sekä niihin liittyvät siirtymätoimenpiteet on todettava lainvastaisiksi — nimittävän viranomaisen 14.11.2014 tekemä päätös jättää sisällyttämättä kantajat niiden virkamiesten luetteloon, jotka ylennettiin palkkaluokkaan AD13 tai AD14 vuoden 2014 ylennyskierroksella henkilöstösääntöjen 45 artiklassa säädetyn mukaisesti, on kumottava — komissio on velvoitettava korvaamaan oikeudenkäyntikulut
—

Komission päätös, joka ilmenee SYSPER-sovelluksen sivulta ”Droits” ja joka on vahvistettu komission 2.7.2014 tekemällä, oikaisuvaatimuksen hylkäävällä päätöksellä nro R/396/14, myöntää kantajalle 1.1.2014 lukien vain 2,5 lisämatkapäivää ”perheloman” perusteella sen sijaan, että hänelle olisi myönnetty 5 matkapäivää, joihin hänellä oli oikeus virkamiehiin sovellettavien henkilöstösääntöjen, sellaisena kuin ne ovat muutettuina virkamiesten henkilöstösääntöjen muuttamisesta 22.10.2013 annetulla Euroopan parlamentin ja neuvoston asetuksella N:o 1023/2013, liitteessä V olevan 7 artiklan perusteella, on kumottava,
—

on määrättävä, että kantajalle aiheutuneesta henkisestä kärsimyksestä on korvattava ex aequo et bono (oikeuden ja kohtuuden mukaan) 20 000 euroa
—

vastaaja on velvoitettava maksamaan kantajalle summa, jonka kohtuulliseksi määräksi on arvioitu 50 000 euroa, jota summaa voidaan menettelyn kuluessa korottaa tai laskea, korvauksena vahingosta, joka hänelle on aiheutunut menetetystä mahdollisuudesta varmistaa työpaikka Euroopan parlamentissa vaalikauden 2009–2014 jälkeen
—

vastaaja on velvoitettava korvaamaan aineellinen vahinko, joka koostuu (i) palkanjäännöksestä, joka vastaa vuodelle 2013 vahvistettua vuosittaista mukautusprosenttia, eli 1,8 prosentin suuruista palkankorotusta ajanjaksolle 1.1.2013–31.12.2013, (ii) palkanjäännöksestä, joka vastaa tammikuussa 2014 alkaen maksettavien palkkojen määrän osalta siitä aiheutuvia seurauksia, että niihin sovelletaan vuodelle 2013 vahvistettua 1,8 prosentin suuruista vuosittaista mukautusprosenttia, (iii) maksamatta oleville palkanjäännöksille maksettavista viivästyskoroista, jotka on maksettava siihen asti kunnes maksamatta olevat määrät on kokonaisuudessaan suoritettu ja joiden määrä on laskettava kyseisenä ajanjaksona sovellettavan Euroopan keskuspankin perusrahoitusoperaatioille vahvistaman korkokannan, jota on korotettu 3 prosenttiyksiköllä, perusteella, ja (iv) ostovoiman menettämisen johdosta maksettavasta vahingonkorvauksesta
—

Neuvoston päätös kantajan irtisanomisesta on kumottava ja sikäli kuin on tarpeen, kantajan tästä päätöksestä tekemän oikaisuvaatimuksen hylkääminen on kumottava;
—

neuvosto on velvoitettava maksamaan kantajalle maksamatta jääneet palkat ja eläkkeet, joihin hänellä on oikeus 1.7.2011 alkaen, lisättyinä niistä ajankohdista alkaen laskettavilla viivästyskoroilla, joina maksamatta olevat määrät erääntyivät maksettaviksi; korkojen määrä on Euroopan keskuspankin pääasiallisiin jälleenrahoitustoimiin kyseisinä ajanjaksoina soveltama korko lisättynä kahdella prosenttiyksiköllä
—

näin ollen on — velvoitettava vastaaja maksamaan hallintoneuvoston 14.12.2010 antamasta päätöksestä ja hallituksen 9.11.2010 ja 16.11.2011 antamista päätöksistä seuraava palkanero suhteessa aikaisempaan palkitsemisjärjestelmään; tähän palkaneroon on lisättävä 22.4.2012 alkaen maksettavat EKP:n korkokannan mukaiset viivästyskorot lisättynä 3 prosenttiyksiköllä siihen asti, kunnes velka on maksettu kokonaisuudessaan; — vastaaja on velvoitettava korvaamaan ostovoiman alentumisesta johtuva vahinko, joka on arvioitava kohtuuden mukaan ja jonka suuruudeksi on tilapäisesti vahvistettava 1,5 prosenttia kunkin kantajan kuukausipalkasta
—

on todettava, että kirjeeltä, jota ei ole päivätty, jonka kahdesta sivusta ensimmäisen oikeassa yläkulmassa on maininta Ref ”Ares(2011) 217354 — 28.2.2011” (sic) ja jonka yksityiskohdista ja sisällöstä kantaja sai ensimmäisen kerran tiedon aikaisintaan 6.4.2011, ei ole oikeudellisesti perusteltu, tai vaihtoehtoisesti se on kumottava
—

komissio on velvoitettava suorittamaan kantajalle 3 316,31 euroa, jolle maksun laiminlyöntitilanteessa kertyy 10 prosentin vuotuinen korko, joka on lisättävä vuosittain pääomaan tämän kanteen nostamista seuraavasta päivästä aina siihen saakka, kun edellä mainittu maksu on suoritettu
—

Nimittävälle viranomaiselle on ilmoitettava, mitä vaikutuksia riidanalaisten päätösten kumoamisella on, ja erityisesti se päivämäärä, jolloin kantajan ja hänen entisen puolisonsa välisen avioeron toteavan tuomion on katsottava tulevan voimaan, eli päivämäärä, jolloin tuomio on merkitty väestörekisteriin, mikä on tapahtunut 26.4.2011.
—

Euroopan unionin neuvoston pääosaston A ”Henkilöstö ja hallinto” pääjohtajan 1.10.2010 tekemä päätös, joka on tehty asiassa F-53/08 5.5.2010 annetun tuomioon täytäntöön panemiseksi ja jolla on hylätty kantajan hakemus hänen ylentämisestään palkkaluokkaan AST 7 vuoden 2007 ylennyskierroksella, on kumottava
—

vastaajan 1. ja 4.6. sekä 25.11.2010 laskelmat (numerot 10003157, 10003164 et 10003383) sekä vastattavaksi ottamisesta 4. ja 11.6.2010 tehdyt päätökset (viitenumero 100525302817) on kumottava, ja vastaaja on velvoitettava maksamaan kantajalle 4 251,49 euroa 5 prosentin suuruisine viivästyskorkoineen.
—

Ensinnäkin on kumottava se päätös, jossa vähennetään kantajalle maksettavaa koulutuslisää, sellaisena kuin se ilmenee helmikuun 2010 palkkalaskelmasta, ja on kumottava kyseessä oleva palkkalaskelma siltä osin kuin siinä vähennetään osittain koulutuslisää; toiseksi on kumottava komission 26.2.2010 tekemä päätös, joka koskee kantajalle maksettavan koulutuslisän vähentämistä ja tätä koulutuslisää koskevaa 375 euron suuruista pidätystä, joka ilmenee maaliskuun 2010 palkkalaskelmasta; kolmanneksi on kumottava maaliskuun 2010 palkkalaskelma, jossa vähennetään kantajalle maksettavaa koulutuslisää ja jossa pidätetään takautuvasti 375 euroa; neljänneksi on kumottava huhti-elokuun 2010 palkkalaskelmat siltä osin kuin niissä vähennetään osittain koulutuslisää; viidenneksi on kumottava komission 9.7.2010 tekemä päätös, jossa hylätään nimenomaisesti valitus